**МОТИВИ**

Централният гробищен парк в град Дряново е обществено място с неограничен достъп за всички граждани. Община Дряново няма възможност да осигури непрекъснат целодневен контрол и наблюдение на площите в гробищния парк. В много случай, това води до неправомерни прояви от страна на гражданите, които изхвърлят големи количества отпадъци в гореупоменатите площи.

Според Наредба №1 за спазването на обществения ред на територията на община Дряново, всички постъпки, водещи до разрушаване, замърсяване, повреждане, обругаване на обществени територии, обекти и съоръжения, са строго забранени и подлежат на санкции.

В член 16 от настоящата Наредба се забранява замърсяването на обществени площи, улици и реки, но в забраната не са конкретизирани градските паркове и Горобищния парк. Допълнението се налага поради нуждата от ясна аргументация и основания, при санкциониране на нарушители.